CELEX: 52003PC0389
Language: fi
Date: 2003-07-02
Title: Ehdotus: neuvoston asetus Yhdistyneiden Kansakuntien väliaikaisen Kosovon-siviilioperaation (UNMIK) sekä Bosnia ja Hertsegovinassa olevan korkean edustajan toimiston tukemisesta 22 päivänä toukokuuta 2000 annetun neuvoston asetuksen (EY) N:o 1080/2000 muuttamisesta

Avis juridique important

|

52003PC0389

Ehdotus: neuvoston asetus Yhdistyneiden Kansakuntien väliaikaisen Kosovon-siviilioperaation (UNMIK) sekä Bosnia ja Hertsegovinassa olevan korkean edustajan toimiston tukemisesta 22 päivänä toukokuuta 2000 annetun neuvoston asetuksen (EY) N:o 1080/2000 muuttamisesta  /* KOM/2003/0389 lopull. - CNS 2003/0143 */  

Ehdotus: NEUVOSTON ASETUS Yhdistyneiden Kansakuntien väliaikaisen Kosovon-siviilioperaation (UNMIK) sekä Bosnia ja Hertsegovinassa olevan korkean edustajan toimiston tukemisesta 22 päivänä toukokuuta 2000 annetun neuvoston asetuksen (EY) N:o 1080/2000 muuttamisesta(komission esittämä)PERUSTELUTEuroopan unionilla on johtava asema Kaakkois-Euroopan vakaussopimuksessa, joka on kansainvälisen yhteisön Kölnissä 10. kesäkuuta 1999 vahvistama alueellinen toimintakehys, jonka avulla tuetaan alueen maita niiden pyrkiessä edistämään rauhaa, demokratiaa, ihmisoikeuksien kunnioitusta ja taloudellista hyvinvointia koko alueen vakauden varmistamiseksi. Vakaussopimuksen erityiskoordinaattorin nimittää EU neuvoteltuaan asiasta Euroopan turvallisuus- ja yhteistyöjärjestön (ETYJ) puheenjohtajan ja muiden osanottajien kanssa ja saatuaan ETYJ:n puheenjohtajan hyväksynnän. Vakaussopimuksen viivyttelemätön täytäntöönpano ja säännöllinen toiminta saattavat olla merkittäviä tekijöitä Euroopan unionin aluetta koskevien tavoitteiden ja erityisesti alueen vakauttamisen kannalta. Tähän saakka neuvosto on nimittänyt Euroopan unionin erityisedustajan toimimaan vakaussopimuksen erityiskoordinaattorina ja antanut hänelle tarvittavat välineet toimeksiantonsa toteuttamiseen hyväksymällä uusittuja YUTP:hen kuuluvia yhteisiä toimintoja [1].[1]  99/523/YUTP, EYVL L 201 (29.7.1999); 99/822/YUTP EYVL L 337 (9.12.1999); 00/793/YUTP EYVL L 318 (14.12.2000); 01/915/YUTP EYVL L 337 (19.12.2001); 02/964/YUTP EYVL L 334 (10.12.2002).Neuvosto ja komissio ovat YUTP-välineiden tarkastelun yhteydessä päättäneet siirtää vakaussopimukselle osoitettavan EU:n rahoitustuen YUTP:stä ensimmäiseen pilariin ja poistaa vakaussopimuksen erityiskoordinaattorin Euroopan unionin erityisedustajien luettelosta. Näin on pyritty ottamaan huomioon se seikka, että koska vakaussopimusta koskeva toimeksianto on keskipitkän aikavälin tavoite, siihen ei näyttäisi olevan tarkoituksenmukaista soveltaa EU:n erityisedustajia koskevia sääntöjä, erityisesti sitä, jonka mukaan toimeksianto on uusittava kuuden kuukauden välein. Nykyinen rahoitusehdotus on otsaketta "Ulkoiset toimet" koskeva toimenpide, joka ei suurelta osalta vaikuta yleiseen talousarvioon. Komissio ehdottaa toimenpiteen rahoituksen siirtämistä YUTP:tä koskevalta talousarvion momentilta 19 03 03 (entinen B8-012) "Konfliktien ratkaiseminen, valvonta, rauhanprosessin tukeminen ja vakauttaminen" momentille 19 07 04 (entinen B7-547) "Siirtymävaiheen siviilihallinto". Momentilta 19 07 04 on myös rahoitettava ne maksut, jotka vuonna 2003 rahoitettiin neuvoston hallintomäärärahojen alamomentilta 1113 "Erityisneuvonantajat".Koska komissio hyväksyi asetuksen muuttamista koskevan ehdotuksen vuoden 2004 alustavan talousarvioesityksen antamisen jälkeen, ehdotukseen liittyvä 2 miljoonan euron lisäys siirtymävaiheen siviilihallinnolle varattuun talousarvion momenttiin 19 07 04 (entinen B7-547) on varmistettava vuoden 2004 talousarviomenettelyn yhteydessä budjettivallan käyttäjän tekemällä oikaisulla.Tästä syystä on tarpeen vahvistaa ensimmäisen pilarin mukainen oikeudellinen kehys, joka kattaa 1. tammikuuta 2004 lukien yhteisön vakaussopimukselle myöntämän rahoitustuen. Tämä tavoite voidaan parhaiten saavuttaa muuttamalla Yhdistyneiden Kansakuntien väliaikaisen Kosovon-siviilioperaation (UNMIK) sekä Bosnia ja Hertsegovinassa olevan korkean edustajan toimiston tukemisesta 22. toukokuuta 2000 annettua neuvoston asetusta (EY) N:o 1080/2000 [2] sen soveltamisalan laajentamiseksi koskemaan myös vakaussopimusta.[2]  EYVL L 122, 24.5.2000, s. 27.Tällä oikeudellisella kehyksellä voidaan varmistaa yhteisön vakaussopimukselle myöntämän rahoituksen avoimuus. Rahoitus myönnetään avustuksena ja sen edellytyksenä on vuosittain tehtävä rahoitussopimus, joka laaditaan vakaussopimuksen yksityiskohtaisen talousarvion perusteella. Rahoitussopimuksen vakaussopimusjärjestelmän kanssa tekee yhteisön puolesta komissio. Siinä määritellään tuen suuruus, tukikelpoiset kustannukset, tukiajanjakso, täytäntöönpanomenettelyt sekä yhteisön tuen hallinnoinnin ja lopullisen käytön valvontaa koskevat menettelyt. Kustannusten tasapuolista jakautumista Euroopan unionin ja muiden kansainvälisen yhteisön toimijoiden välillä koskevassa asetuksen (EY) N:o 1080/2000 2 artiklassa on tarkoitus hyväksyä yksiselitteisesti yhteisrahoitus luontoissuorituksena. Lisäksi tässä oikeudellisessa kehyksessä vahvistetaan vakaussopimuksen erityiskoordinaattorin nimittämismenettely vakaussopimuksesta 10. kesäkuuta 1999 Kölnissä tehdyn asiakirjan mukaisesti.Yhteisön rahoitustuen avulla vakaussopimuksen erityiskoordinaattori voi jatkaa toimeksiantonsa hoitamista ja tässä yhteydessä erityisesti edistää vakaussopimuksen tavoitteiden saavuttamista yksittäisissä maissa ja niiden välillä, kun vakaussopimuksella todetaan olevan lisäarvoa; toimia Kaakkois-Euroopan alueellisen keskustelufoorumin puheenjohtajana; ylläpitää läheisiä yhteyksiä kaikkiin vakaussopimuksen osapuoliin sekä avunantajamaihin, -järjestöihin ja -elimiin sekä asiaankuuluviin alueellisiin aloitteisiin ja järjestöihin tavoitteenaan alueellisen yhteistyön edistäminen ja alueellisen vastuun lisääminen; toimia läheisessä yhteistyössä kaikkien Euroopan unionin toimielinten ja sen jäsenvaltioiden kanssa vahvistaakseen Euroopan unionin asemaa vakaussopimuksessa sekä varmistaakseen vakaussopimuksen ja vakautus- ja assosiaatioprosessin välisen täydentävyyden; tavata määräajoin ja kollektiivisesti työryhmien puheenjohtajat yleisen strategisen koordinoinnin varmistamiseksi sekä huolehtia alueellisen keskustelufoorumin ja sen välineiden sihteeristön tehtävistä; toimia vakaussopimuksen osapuolia kuullen etukäteen vuosittain laadittavan, vakaussopimukseen liittyviä ensisijaisia toimia koskevan luettelon perusteella sekä tarkastella säännöllisesti vakaussopimukseen liittyviä työmenetelmiä ja rakenteita johdonmukaisuuden edistämiseksi ja voimavarojen tehokkaan käytön varmistamiseksi.2003/0143 (CNS)Ehdotus: NEUVOSTON ASETUS Yhdistyneiden Kansakuntien väliaikaisen Kosovon-siviilioperaation (UNMIK) sekä Bosnia ja Hertsegovinassa olevan korkean edustajan toimiston tukemisesta 22 päivänä toukokuuta 2000 annetun neuvoston asetuksen (EY) N:o 1080/2000 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 181a artiklan 2 kohdan ensimmäisen virkkeen,ottaa huomioon komission ehdotuksen [3],[3]  EYVL C [...], [...], s. [...].ottaa huomioon Euroopan parlamentin lausunnon [4],[4]  EYVL C [...], [...], s. [...].sekä katsoo seuraavaa:(1) Euroopan unionilla on johtava asema Kaakkois-Euroopan vakaussopimuksessa, jäljempänä 'vakaussopimus', joka on kansainvälisen yhteisön Kölnissä 10 päivänä kesäkuuta 1999 vahvistama siirtymävaiheen alueeellinen toimintakehys, jonka avulla tuetaan alueen maita niiden pyrkiessä edistämään rauhaa, demokratiaa, ihmisoikeuksien kunnioitusta ja taloudellista hyvinvointia koko alueen vakauden varmistamiseksi.(2) Kölnissä hyväksytyn asiakirjan 13 kohdan mukaan vakaussopimuksella on erityiskoordinaattori, jonka nimittää Euroopan unioni neuvoteltuaan asiasta Euroopan turvallisuus- ja yhteistyöjärjestön (ETYJ) puheenjohtajan ja muiden osanottajien kanssa ja saatuaan ETYJ:n puheenjohtajan hyväksynnän. Erityiskoordinaattori toimii Kaakkois-Euroopan alueellisen keskustelufoorumin puheenjohtajana apunaan kolme työryhmää. Erityiskoordinaattori edistää vakaussopimuksen tavoitteiden saavuttamista, kun vakaussopimuksella todetaan olevan lisäarvoa, ja pyrkii edistämään alueellista yhteistyötä, lisäämään alueellista vastuuta ja varmistamaan vakaussopimuksen ja Euroopan unionin käynnistämän vakautus- ja assosiaatioprosessin välisen täydentävyyden.(3) Vakaussopimuksen viivyttelemätön täytäntöönpano ja säännöllinen toiminta ovat merkittäviä tekijöitä Euroopan unionin aluetta koskevien tavoitteiden ja erityisesti alueen vakauttamisen ja tähän politiikkaan liittyvän yhteisön avun tehokkuuden maksimoimisen kannalta.(4) Tästä syystä on tarpeen vahvistaa yhteisön vakaussopimukselle myöntämää rahoitustukea varten oikeudellinen kehys, joka vastaa Yhdistyneiden Kansakuntien väliaikaisen Kosovon-siviilioperaation (UNMIK) sekä Bosnia ja Hertsegovinassa olevan korkean edustajan toimiston tukemisesta annetulla neuvoston asetuksella (EY) N:o 1080/2000 vahvistettua kehystä.(5) Tämä tavoite voidaan parhaiten saavuttaa muuttamalla neuvoston asetusta (EY) N:o 1080/2000 sen soveltamisalan laajentamiseksi koskemaan myös vakaussopimusta,ON ANTANUT TÄMÄN ASETUKSEN:1 artiklaMuutetaan asetus (EY) N:o 1080/2000 seuraavasti:1) Korvataan asetuksen nimi seuraavasti:"Neuvoston asetus (EY) N:o 1080/2000, annettu 22 päivänä toukokuuta 2000, tuen antamisesta Yhdistyneiden Kansakuntien väliaikaiselle Kosovon-siviilioperaatiolle (UNMIK), Bosnia ja Hertsegovinassa olevan korkean edustajan toimistolle ja Kaakkois-Euroopan vakaussopimukselle".2) Korvataan 1 artikla seuraavasti:"1 artikla1. Kosovossa sekä Bosnia ja Hertsegovinassa harjoittamansa jälleenrakentamisen, pakolaisten ja kotiseudultaan siirtymään joutuneiden henkilöiden paluun avustamisen, taloudellisen ja alueellisen yhteistyön politiikkansa sekä koko aluetta koskevan politiikkansa mukaisesti yhteisö osallistuu UNMIKin (neljäs pilari), korkean edustajan toimiston ja vakaussopimusjärjestelmän perustamisen ja toiminnan rahoittamiseen.2. Rahoitus tapahtuu UNMIKin, korkean edustajan toimiston ja vakaussopimuksen talousarvioille annettavan tuen muodossa.".3) Lisätään 1a artikla seuraavasti:"1a artiklaKomissio nimittää vakaussopimuksen erityiskoordinaattorin neuvoteltuaan Euroopan turvallisuus- ja yhteistyöjärjestön (ETYJ) puheenjohtajan ja muiden osanottajien kanssa ja saatuaan ETYJ:n puheenjohtajan hyväksynnän.4) Lisätään 2 artiklan 2 kohtaan virke seuraavasti:"Yhteisrahoitus luontoissuorituksena on sallittua."2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Sitä sovelletaan 1 päivästä tammikuuta 2004.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...].Neuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYSPolitiikan ala(t): UlkosuhteetToiminnan ala(t): Suhteet Länsi-Balkanin maihinToimenpiteen nimi: Ehdotus neuvoston asetukseksi neuvoston asetuksen (EY) N:o 1080/2000 muuttamisesta oikeusperustan vahvistamiseksi yhteisön Kaakkois-Euroopan vakaussopimukselle myöntämälle rahoitustuelle1. BUDJETTIKOHTA/-KOHDATLuku: 19 07 Yhteistyö Länsi-Balkanin maiden kanssa(entinen luku B7-5 4)Momentti 19 07 04 Siirtymävaiheen siviilihallinto (entinen momentti B7-547)Luku 19 03 Yhteinen ulko- ja turvallisuuspolitiikka (entinen B8-01)Momentti 19 03 03 Konfliktien ratkaiseminen, valvonta, rauhanprosessin tukeminen ja vakauttaminen (entinen B8-012)Neuvoston hallintomäärärahojen alamomentti 1113 Erityisneuvonantajat2. NUMEROTIEDOT2.1. Toimenpiteen kokonaismäärärahat (B osa): 6 milj. euroa maksusitoumusmäärärahoina2.2. Toimenpiteen soveltamisaika:1.1.2004 lukien määräämättömän ajan. Tämä riippuu vakaussopimusta koskevan toimeksiannon vuotuisesta uudelleentarkastelusta, jonka tulokset huomioidaan komission ja vakaussopimusjärjestelmän vuosittain tekemässä rahoitussopimuksessa.2.3. Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)milj. euroa (kolmen desimaalin tarkkuudella)&gt;TAULUKON PAIKKA&gt;b) Tekninen ja hallinnollinen apu ja tukimenot (vrt. kohta 6.1.2)&gt;TAULUKON PAIKKA&gt;&gt;TAULUKON PAIKKA&gt;c) Henkilöstö- ja muiden hallintomenojen kokonaisvaikutus rahoitukseen  (vrt. kohdat 7.2 ja 7.3)&gt;TAULUKON PAIKKA&gt;&gt;TAULUKON PAIKKA&gt;2.4. Yhteensopivuus ohjelmasuunnitelman ja rahoitusnäkymien kanssa|X| Ehdotus on tehdyn ohjelmasuunnitelman mukainen.2.5. Vaikutukset tuloihin:|X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).3. BUDJETTITIEDOT&gt;TAULUKON PAIKKA&gt;4. OIKEUSPERUSTAEhdotus neuvoston asetukseksi neuvoston asetuksen (EY) N:o 1080/2000 muuttamisesta oikeusperustan vahvistamiseksi yhteisön Kaakkois-Euroopan vakaussopimukselle myöntämälle rahoitustuelle5. KUVAUS JA PERUSTELUT5.1. Yhteisön toiminnan tarve5.1.1. Toiminnan tavoitteetVakaussopimuksen viivyttelemätön täytäntöönpano ja säännöllinen toiminta saattavat olla merkittäviä tekijöitä Euroopan unionin aluetta koskevien tavoitteiden ja erityisesti alueen vakauttamisen kannalta. Euroopan unionilla on johtava asema Kaakkois-Euroopan vakaussopimuksessa, joka on kansainvälisen yhteisön Kölnissä 10. kesäkuuta 1999 vahvistama alueellinen toimintakehys, jonka avulla tuetaan alueen maita niiden pyrkiessä edistämään rauhaa, demokratiaa, ihmisoikeuksien kunnioitusta ja taloudellista hyvinvointia koko alueen vakauden varmistamiseksi.Vakaussopimuksen erityiskoordinaattori, jonka EU nimittää, suorittaa seuraavat Kaakkois-Euroopan vakaussopimuksessa määrätyt tehtävät:a) edistää vakaussopimuksen tavoitteiden saavuttamista yksittäisissä Kaakkois-Euroopan maissa ja niiden välillä, kun vakaussopimuksella todetaan olevan lisäarvoa;b) toimii Kaakkois-Euroopan alueellisen keskustelufoorumin puheenjohtajana;c) ylläpitää läheisiä yhteyksiä kaikkiin vakaussopimuksen osapuoliin sekä avunantajamaihin, -järjestöihin ja -elimiin sekä asiaankuuluviin alueellisiin aloitteisiin ja järjestöihin tavoitteenaan alueellisen yhteistyön edistäminen ja alueellisen vastuun tehostaminen;d) toimii läheisessä yhteistyössä kaikkien Euroopan unionin toimielinten ja sen jäsenvaltioiden kanssa vahvistaakseen Euroopan unionin asemaa vakaussopimuksessa vakaussopimusta koskevan asiakirjan 18., 19. ja 20. kohdan mukaisesti sekä varmistaakseen vakaussopimuksen ja vakautus- ja assosiaatioprosessin välisen täydentävyyden;e) tapaa määräajoin ja tarvittaessa kollektiivisesti työryhmien puheenjohtajat yleisen strategisen koordinoinnin varmistamiseksi sekä huolehtii Kaakkois-Euroopan alueellisen keskustelufoorumin ja sen välineiden sihteeristön tehtävistä;f) toimii vakaussopimuksen osapuolia kuullen laaditun, sellaisia vakaussopimukseen liittyviä ensisijaisia toimia koskevan luettelon perusteella, jotka on määrä toteuttaa vuonna 2003, sekä tarkastelee säännöllisesti vakaussopimukseen liittyviä työmenetelmiä ja rakenteita johdonmukaisuuden edistämiseksi ja voimavarojen tehokkaan käytön varmistamiseksi.5.1.2. Ennakko-/jälkiarvioinnin perusteella toteutettavat toimenpiteetEuroopan unionin neuvosto esitti 17. toukokuuta 1999 vahvistamassaan yhteisessä kannassa Kaakkois-Euroopan vakaussopimuksen taustalla olevat syyt ja siihen liittyvät yksityiskohtaiset säännöt seuraavasti:- Kosovon kriisin poliittisen ratkaisun on perustuttava päättäväiseen toimintaan koko alueen vakauttamiseksi,- olisi vahvistettava Kaakkois-Euroopan vakaussopimus, joka perustuu YK:n peruskirjaan, ETYJ:n periaatteisiin ja sitoumuksiin sekä Euroopan neuvoston asiaa koskeviin sopimuksiin ja yleissopimuksiin, erityisesti Euroopan ihmisoikeussopimukseen,- Euroopan unionilla olisi oltava johtava asema vakaussopimuksessa, ETYJ:llä on avainasema turvallisuuden ja vakauden edistämisessä, ja vakaussopimusta olisi kehitettävä ja se olisi pantava täytäntöön läheisessä yhteistyössä ETYJ:n kanssa,- vakaussopimuksen tavoitteena on osaltaan turvata alueen maiden yhteistyötä kattavien toimien toteuttamiseksi alueen pitkän aikavälin vakauttamisen, turvallisuuden, demokratisoinnin ja taloudellisen jälleenrakentamisen ja kehittämisen hyväksi ja kestävien hyvien naapuruussuhteiden vakiinnuttamiseksi alueen maiden sisäisissä suhteissa, niiden välisissä suhteissa sekä niiden suhteissa kansainväliseen yhteisöön.Kansainvälinen yhteisö perusti Kaakkois-Euroopan vakaussopimusjärjestelmän Kölnin huippukokouksessa 10. kesäkuuta 1999.EU on jatkanut vakaussopimukselle myöntämäänsä rahoitustukea hyväksymällä yhteensä neljä yhteistä toimintaa joulukuussa 1999, 2000, 2001 ja 2002.Jäsenvaltiot ja komissio laativat asiakirjan "Kaakkois-Euroopan vakaussopimusta koskevat Euroopan unionin painopisteet", jonka yleisten asioiden neuvoston hyväksyi 11. kesäkuuta 2001. Yleisten asioiden neuvosto esitti 19. marraskuuta 2001 päätelmänsä vakaussopimuksen tulevista suuntaviivoista painottaen muun muassa 1) toiminnan keskittämistä ja uudelleen kohdentamista painopistealoille, 2) alueellisen yhteistyön korostamista ja 3) täydentävyyttä EU:n vakautus- ja assosiaatioprosessin kanssa. Yleisten asioiden neuvosto käsitteli uudelleen näitä suuntaviivoja 11. maaliskuuta 2002 pitämässään kokouksessa ja vahvisti toiminnan ensisijaiset tavoitteet uuden erityiskoordinaattorin johdolla.Vakaussopimuksen erityiskoordinaattori on tekemänsä sisäisen arvioinnin perusteella esittänyt keskeiset tavoitteensa ja ne, jotka ovat saavutettavissa vuonna 2003, pyrkien näin parantamaan entisestään toimiensa kohdentamista ja varmistamaan vuoden 2002 tulosten seurannan.Näin ollen vakaussopimuksen tulevasta rahoituksesta päätettäessä voidaan hyödyntää sitä koskevasta toimeksiannosta aiemmin tehtyjä säännöllisiä ja perusteellisia tarkasteluja.5.2. Suunnitellut toimet ja yhteisön rahoitustukea koskevat yksityiskohtaiset säännötPääasiallisia edunsaajia ovat Kaakkois-Euroopan maat ja niiden kansalaiset. Vakaussopimuksen työryhmät koordinoivat osanottajiensa tavoitteita ja toimia ja edistävät alueellista yhteistyötä demokratian ja ihmisoikeuksien, talouden jälleenrakentamisen ja kehittämisen, turvallisuuden sekä oikeus- ja sisäasioiden alalla. Vakaussopimuksella täydennetään vakautus- ja assosiaatioprosessia ja pyrkimyksenä on vakaussopimuksen puitteissa toteuttaviin toimiin liittyvää alueellista vastuuta korostamalla edetä vakaasti kohti tilannetta, jossa Kaakkois-Euroopalla itsellään on johtava asema.Yhteisön rahoitus myönnetään vakaussopimuksen talousarviolle osoitettavan avustuksen muodossa.Tarkoituksena on myös jakaa kustannukset tasapuolisesti kansainvälisen yhteisön muiden jäsenten kanssa (ks. kohta 6.2 jäljempänä). Vuonna 2002 EU:n rahoitusosuus oli arviolta 40 prosenttia vakaussopimuksen talousarviosta, EU:n jäsenvaltioiden osuus 21 prosenttia ja muiden valtioiden osuus 39 prosenttia. EU:n jäsenvaltioiden ja muiden vakaussopimuksen osapuolina olevien maiden osalta on voimassa olevien järjestelyjen mukaisesti tarkoitus hyväksyä yhteisrahoitus luontoissuorituksena.5.3. Toteutusta koskevat yksityiskohtaiset säännötToimenpiteen hallinnoinnista vastaa keskitetysti ja suoraan komissio vakinaisen henkilöstönsä avulla.6. RAHOITUSVAIKUTUKSET6.1. Kokonaisrahoitusvaikutus, B osa (koko ohjelmakaudeksi)(Alla olevassa taulukossa ilmoitettujen kokonaismäärien laskutapa on esitettävä taulukossa 6.2 esitetyn jaottelun avulla).Hanke rahoitetaan EY:n avustuksena myöntämällä rahoitusosuudella ja vakaussopimuksen jäsenvaltioiden luontoissuorituksina myöntämillä rahoitusosuuksilla.Vuonna 2000 EU:n rahoitusosuus oli 2 485 000 euroa, joka kokonaisuudessaan rahoitettiin YUTP:tä koskevalta talousarvion momentilta B8-012. Seuraavina vuosina rahoitusosuus on rahoitettu sekä YUTP:tä koskevalta talousarvion momentilta B8-012 että neuvoston hallintomäärärahojen alamomentilta 1113. Sen kokonaismäärä vuonna 2001 oli 2 610 824 euroa (josta YUTP: 1 862 824 EUR; neuvosto: 748 000 EUR) ja vuonna 2002 se oli 142 290 EUR (josta YUTP: 1 420 290 EUR; neuvosto: 722 000 EUR).Vuotta 2003 koskevat arviot ovat 1 903 631 EUR (josta YUTP: 1 583 631 EUR; neuvosto: 320 000 EUR).Nykyinen rahoitusehdotus on otsaketta IV "Ulkoiset toimet" koskeva toimenpide, joka ei suurelta osalta vaikuta yleiseen talousarvioon. Komissio ehdottaa toimenpiteen rahoituksen siirtämistä YUTP:tä koskevalta talousarvion momentilta 19 03 03 (entinen B8-012) "Konfliktien ratkaiseminen, valvonta, rauhanprosessin tukeminen ja vakauttaminen" momentille 19 07 04 (entinen B7-547) "Siirtymävaiheen siviilihallinto". Momentilta 19 07 04 on myös rahoitettava ne maksut, jotka vuonna 2003 rahoitettiin neuvoston hallintomäärärahojen alamomentilta 1113 "Erityisneuvonantajat".Koska komissio hyväksyi asetuksen muuttamista koskevan ehdotuksen vuoden 2004 alustavan talousarvioesityksen antamisen jälkeen, ehdotukseen liittyvä 2 miljoonan euron lisäys siirtymävaiheen siviilihallinnolle varattuun talousarvion alamomenttiin 19 07 04 (B7-547) on varmistettava vuoden 2004 talousarviomenettelyn yhteydessä budjettivallan käyttäjän tekemällä oikaisulla.Maksusitoumusmäärärahat milj. euroa&gt;TAULUKON PAIKKA&gt;6.2. Kustannuslaskelma ja kustannusten jakautuminenTuen määrä, hyväksyttävät kustannukset, tukiajanjakso, täytäntöönpanomenettelyt sekä yhteisön tuen hallinnoinnin ja lopullisen käytön valvontaa koskevat menettelyt määritellään Euroopan yhteisön puolesta toimivan komission ja edunsaajatoimintojen välillä tehtävissä rahoitussopimuksissa.Tarkoituksena on säilyttää EU:n tuen nykyinen rakenne ja nykyinen tapa jakaa kustannukset kansainvälisen yhteisön muiden jäsenten kanssa. Seuraavassa esitetään havainnollistamistarkoituksessa EU:n vuoden 2003 rahoitusosuutta koskevat luvut ja luettelo kansainvälisen yhteisön muiden jäsenten vuonna 2002 tarjoamista luontoissuorituksista:- EU:N RAHOITUSOSUUS (ennakkoarvio vuodelle 2003)1. EU:n YUTP:tä koskeva talousarvion momentti (B8-012)- 4 sihteerin, 2 asiantuntijan, 1 taloushallinnon työntekijän, 1 taloushallinnon asiantuntijan ja 1 kirjanpitäjän palkat: 589 174 euroa,- vakaussopimuksen sihteeristöön kuuluvien EU-työntekijöiden virkamatkakulut (hotelli, matkat, oleskelukustannukset): 191 488 euroa,- laitteet, viestintäyhteydet, palvelut ja muut tarvikkeet: 247 500 euroa,- vakuutus: 4 000 euroa,- toimitilojen vuokra: 429 010 euroa,- ennakoimattomat menot: 122 459 euroa.YUTP:n toimintamenot YHTEENSÄ ( vuoden 2003 ensimmäinen puolisko): 1 583 631 euroa2. Neuvoston hallintomäärärahojen alamomentti 1113Hallintomenot, mukaan lukien vakaussopimuksen erityiskoordinaattorina toimivan Euroopan unionin erityisedustajan tilapäinen siirto (palkat, virkamatkakulut, vakuutus): 320 000 euroa.Neuvoston pääsihteeristön hallintomäärärahat YHTEENSÄ (vuoden 2003 ensimmäinen puolisko): 320 000 euroaEU:N RAHOITUSOSUUS YHTEENSÄ (ennakkoarvio vuodelle 2003): 1 903 631 euroa- YHTEISRAHOITUS LUONTOISSUORITUKSINA (2002)1. EU:n jäsenvaltiot- 10 A-virkamiestä vakaussopimuksen erityiskoordinaattorin toimistoon: 4 kabinetin jäsentä (kabinetin päällikkö ja apulaispäällikkö, 2 kabinetin jäsentä), 2 yksikönpäällikköä ja 4 asiantuntijaa. Vuonna 2002 näitä virkamiehiä lähettivät seuraavat maat: A [2], S, D, NL, B, IRL ja I [2],- 1 Euroopan unionin erityisedustajan henkilökohtainen avustaja, jonka lähetti Itävalta,- 3 sihteeriä, jotka lähetti Itävalta,- kabinetin jäsenten virkamatkakuluista vastaavat heidät lähettäneet jäsenvaltiot,- 1 Kreikan järjestämä alueellisen keskustelufoorumin kokous, joka pidettiin Thessalonikissa,- 2 työryhmien puheenjohtajaa (EL, I) ja 1 alaryhmän puheenjohtaja (S),- toimisto Thessalonikissa (EL),- alueellisen paluumuuttoaloitteen (Regional Return Initiative) ja maahanmuutto- ja turvapaikka-aloitteen (Migration and Asylum Initiative) ohjauskomitean puheenjohtaja ja hänen avustajansa (DK).2. Muut osanottajat- 9 A-virkamiestä vakaussopimuksen erityiskoordinaattorin toimistoon: 1 apulaiserityiskoordinaattori ja tämän logistinen tuki, 1 kabinetin jäsen, 1 tiedottaja, 1 yksikönpäällikkö ja 5 asiantuntijaa, joiden kaikkien virkamatkakuluista asianomaiset maat vastaavat. Vuonna 2002 Yhdysvallat antoi käyttöön suurlähettilästason apulaiserityiskoordinaattorin vastaten tämän logistisesta tuesta ja virkamatkakuluista sekä yhden kabinetin jäsenen. Sveitsi antoi käyttöön yhden tiedottajan ja Kanada yhden yksikönpäällikön. Vuonna 2002 asiantuntijoita antoivat käyttöön seuraavat Kaakkois-Euroopan maat: Kroatia, EJTM, Unkari, Turkki ja Tsekki,- 3 työryhmien toista puheenjohtajaa (pääosin virkamatkoja). Vuorovuosina eri Kaakkois-Euroopan valtioiden vastuulla,- 1 työryhmän puheenjohtaja + apulainen (pääosin virkamatkoja) (Kroatia),- 1 Romanian järjestämä alueellisen keskustelufoorumin kokous, joka pidettiin Bukarestissa,- 12 erilaista vakaussopimuksen alaista kokousta (työryhmien, erityisryhmien jne.) eri Kaakkois-Euroopan maissa.7. VAIKUTUKSET HENKILÖSTÖÖN JA HALLINTOMENOIHIN7.1 Vaikutus henkilöstöön: Ei ole7.2 Henkilöstön taloudellinen kokonaisvaikutus Ei ole7.3 Muut toimesta johtuvat hallintomenot Ei ole8. SEURANTA JA ARVIOINTI8.1. SeurantajärjestelmäKomissio vastaa tämän asetuksen soveltamisalaan kuuluvien toimenpiteiden toteuttamisesta.Tuen määrä, hyväksyttävät kustannukset, tukiajanjakso, täytäntöönpanomenettelyt sekä yhteisön tuen hallinnoinnin ja lopullisen käytön valvontaa koskevat menettelyt määritellään Euroopan yhteisön puolesta toimivan komission ja edunsaajatoimintojen välillä tehtävissä rahoitussopimuksissa.Näissä rahoitussopimuksissa pyritään varmistamaan kustannusten tasapuolinen jakautuminen Euroopan unionin ja muiden kansainvälisen yhteisön toimijoiden välillä.  Komissio valvoo tämän asetuksen täytäntöönpanoa ja raportoi asiasta säännöllisesti Euroopan parlamentille ja neuvostolle.Vakaussopimuksen erityiskoordinaattori on tilivelvollinen komissiolle toimintansa aiheuttamista kustannuksista. Erityisedustajan on esitettävä toimeksiantonsa toteuttamisesta vuosittain kattava kirjallinen selonteko komissiolle.EU:n ulkoisen toiminnan johdonmukaisuuden varmistamiseksi vakaussopimukseen kuuluvat toimet sovitetaan yhteen korkean edustajan, puheenjohtajavaltion ja komission toimien kanssa. Paikan päällä ylläpidetään tiiviitä yhteyksiä puheenjohtajavaltioon, komissioon ja ulkomaanedustustojen päälliköihin sekä muihin kansainvälisiin toimijoihin.8.2. Suunnitellun arvioinnin yksityiskohtaiset säännöt ja arviointijaksotKomissio voi suorittaa tätä toimenpidettä koskevan arvioinnin talousarvioon liittyvän toimivaltansa rajoissa.9. PETOSTEN TORJUNTATOIMETRahoitussopimuksissa sekä niistä johtuvissa täytäntöönpanosopimuksissa tai -asiakirjoissa on nimenomaisesti määrättävä siitä, että komissio, sen valtuuttamat elimet, tilintarkastustuomioistuin ja Euroopan petostentorjuntavirasto (OLAF) voivat tarvittaessa tehdä paikalla suoritettavan tarkastuksen.Komissio järjesti ulkoisen tarkastuksen vuonna 2001. Se kattoi vakaussopimuksen vuosien 1999 ja 2000 tilit ja tulos oli tyydyttävä.